% !TeX root = ../thesis.tex
%----------------------------------------------------------------------------
\chapter{\bevezetes}
%----------------------------------------------------------------------------

A felhő alapú technológiák elterjedésével egyre növekszik az ilyen megoldások iránti igény. Az ebben rejlő lehetőségek kihasználására képes alkalmazások fejlesztése egyedi és új kihívásokat jelent. Az ilyen alkalmazások komponensei általában egymástól elválasztottak, lazán kötődnek és állapotmentesek. Ez tipikusan, de nem szükségszerűen mikroszolgáltatás alapú alkalmazás architektúrát, agilis fejlesztési folyamatokat, konténer alapú technológiák használatát jelenti.

Szőlőtulajdonosoknak éves szinten jelentős kárt okoznak a seregélyek, akik előszeretettel választják táplálékul a megtermelt szőlőt. Az ilyen kártevő madarakat elriasztó eszközök általában folyamatos ultrahang kibocsájtásával \cite{doi:10.1002/wsb.529} érik el a kívánt hatást. Ezekhez képes egy intelligens, célzottan működő rendszer a környezetre kisebb ráhatással is elérhet hasonló eredményeket, hiszen nincs szükség a többi állatot is zavaró ultrahang kibocsájtására, ha a kártevők nincsenek jelen. Emellett az Internet of Things és a felhő adta lehetőségeket kihasználva a szőlőültetvények számára az általunk készített rendszer további hozzáadott értéket is hordoz.

Az Internet of Things eszközökről általánosságban elmondható, hogy olyan mindennapi használati tárgyak vagy ipari eszközök, amelyeket hálózati kapcsolattal és számítási kapacitással is felruháztak. Az említett hálózati kapcsolat lehet többek között egyes eszközök közötti, vagy akár egy felhőben lévő rendszerhez is kapcsolódhatnak a készülékek. Nagy számú eszközpark esetén megoldandó probléma a készülékek állapotának megfigyelése és központi irányítása is.

Azért, hogy a riasztás effektív legyen elengedhetetlen a relatív alacsony körbefordulási idő a rendszer és az egyes eszközök között. Ahhoz, hogy megtudjuk egy adott rendszerben ez az érték miként alakul méréseket kell végezzünk. Mikroszolgáltatás alapú rendszerek esetében az is érdekes információ lehet, hogy az egyes mikroszolgáltatások mennyi idő alatt képesek egy adatpontot feldolgozni, hogy reagálnak nagy terhelésre és mennyire skálázhatóak, valamint ezeknek milyen hatása van az egész rendszerre.

Célunk egy seregélyeket hang alapján felismerni és elriasztani képes rendszer megtervezése és fejlesztése volt, amely kizárólag nyílt komponenseket használ fel. Kiemelten fontos volt, hogy az általunk elkészített rendszerbe későbbi fejlesztések során könnyedén illeszthetők legyenek más típusú adatok és kimenetek. A rendszer architektúráját ezen szempontok és a korábban ismertetett követelményeket figyelembe véve készítettük el. A rendszer elkészülte után megterveztünk és elvégeztünk méréseket, amiknek a célja a rendszer nagy számú szenzor melletti viselkedésének vizsgálata és az egyes komponensek skálázásának az adatok körülfordulási idejére gyakorolt hatásának elemzése volt. Ezek alapján ajánlásokat fogalmazunk meg a saját rendszerünkre, valamint hasonló rendszerek fejlesztésére vonatkozóan.
